smcproject/ml-wiki-sentences huggingface dataset:
വെള്ളരിമേട് വെള്ളച്ചാട്ടം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2023 ഡിസംബർ മുതൽ തുടരുന്നു.
കേരളത്തിലെ പാലക്കാട് ജില്ലയിൽ സ്ഥിതിചെയ്യുന്ന ഒരു വെള്ളച്ചാട്ടമാണ് വെള്ളരിമേട് വെള്ളച്ചാട്ടം .
നെല്ലിയാമ്പതി മലനിരകളിലാണ് ഈ വെള്ളച്ചാട്ടം സ്ഥിതിചെയ്യുന്നത്.
കൊല്ലങ്കോട് നിന്ന് 6.6 കി.
മി ദൂരത്ത് സ്ഥിതിചെയ്യുന്ന സ്ഥലമാണ് വെള്ളരിമേട്.
വെള്ളറട ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Vellarada_Gramapanchayat
തിരുവനന്തപുരം ജില്ലയിൽ നെയ്യാറ്റിൻകര താലൂക്കിൽ പെരുങ്കടവിള ബ്ളോക്കു പഞ്ചായത്തിലാണ് അമ്പൂരി, ആനാവൂർ, കുന്നത്തുകാൽ, വെള്ളറട എന്നീ വില്ലേജുകൾ ഉൾപ്പെടുന്ന വെള്ളറട ഗ്രാമപഞ്ചായത്ത് സ്ഥിതി ചെയ്യുന്നത്.
31.6 ച : കി.
മീ വിസ്തൃതിയുള്ള വെള്ളറട ഗ്രാമപഞ്ചായത്ത് 1953-ലാണ് നിലവിൽ വന്നത്.
വാർഡുകൾ സ്ഥിതിവിവരക്കണക്കുകൾ ജില്ല തിരുവനന്തപുരം ബ്ലോക്ക് പെരുങ്കടവിള വിസ്തീര്ണ്ണം 31.6 ചതുരശ്ര കിലോമീറ്റർ ജനസംഖ്യ 37,092 പുരുഷന്മാർ 18,699 സ്ത്രീകൾ 18,393 ജനസാന്ദ്രത 1174 സ്ത്രീ : പുരുഷ അനുപാതം 984 സാക്ഷരത 82.94% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/vellaradapanchayat Archived 2020-10-28 at the Wayback Machine .
വെള്ളരിപ്രാവിന്റെ ചങ്ങാതി ഇംഗ്ലീഷ് വിലാസം https://ml.wikipedia.org/wiki/Vellaripravinte_Changathi
അക്കു അക്ബർ സംവിധാനം ചെയ്ത് 2011-ൽ പുറത്തിറങ്ങിയ ഒരു മലയാളചലച്ചിത്രമാണ് വെള്ളരിപ്രാവിന്റെ ചങ്ങാതി .
ദിലീപ് , കാവ്യ മാധവൻ , മനോജ് കെ. ജയൻ , ഇന്ദ്രജിത്ത് എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്.
ഈ ചിത്രത്തിലെ അഭിനയത്തിന് ദിലീപിന് 2011-ലെ മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചു.
പ്രമാദമായ സുലേഖ കൊലക്കേസിനെ ആസ്പദമാക്കിയാണ് ജി.എസ്. അനിൽ ചിത്രത്തിന്റെ തിരക്കഥ രചിച്ചത്.
ചാന്ദ് വി ക്രിയേഷൻസിന്റെ ബാനറിൽ അരുൺ ഘോഷ്, ഷിജോയ് എന്നിവർ ചേർന്നാണ് ചിത്രം നിർമ്മിച്ചത്.
1966ൽ ഒരു മലയാളം സിനിമ നിർമ്മിച്ച അഗസ്റ്റിൻ ജോസഫിന്റെ കഥയെ അടിസ്ഥാനമാക്കിയാണ് വെള്ളരിപ്രാവിന്റെ ചങ്ങാതി നിർമ്മിച്ചിരിക്കുന്നത്.
എന്നാൽ ചില കാരണങ്ങളാൽ അഗസ്റ്റിൻ ജോസഫിന് ചിത്രം തിയേറ്ററുകളിൽ റിലീസ് ചെയ്യാൻ കഴിഞ്ഞില്ല.
പിന്നീട് സിനിമയുടെ നിർമ്മാണത്തിൽ നിന്നുള്ള കടബാധ്യതകൾ കാരണം ആത്മഹത്യ ചെയ്തു.
വർഷങ്ങൾക്ക് ശേഷം അദ്ദേഹത്തിന്റെ മകൻ ജെമിനി ലാബിൽ നിന്ന് ചിത്രത്തിന്റെ ഒറിജിനൽ പ്രിന്റുകൾ വെളിപ്പെടുത്തി അത് കാണുന്നു.
പിന്നീട് ചിത്രത്തിന്റെ റിലീസ് തുടരുകയും കഥാപാത്രങ്ങൾ ചെയ്തവരെ കണ്ടെത്താൻ ശ്രമിക്കുകയും ചെയ്തു.
60-70 കളിലെ ഒരു പഴയ ബ്ലാക്ക് ആൻഡ് വൈറ്റ് സിനിമയാണ് കാണുന്നതെന്ന തോന്നൽ കാഴ്ചക്കാരനെ പ്രേരിപ്പിക്കുന്ന വിവരണത്തിന്റെയും ചിത്രീകരണത്തിന്റെയും രീതിക്ക് ഈ ചിത്രം നന്നായി വിലമതിക്കപ്പെടുന്നു.
അഭിനേതാക്കൾ ദിലീപ് – മുക്കം ഷാജഹാൻ / രവി കാവ്യ മാധവൻ – മേരി വർഗ്ഗീസ് / സുലേഖ മനോജ് കെ. ജയൻ – കൃഷ്ണൻ / ബഷീർ ഇന്ദ്രജിത്ത് – മാണിക്കുഞ്ഞ് സായികുമാർ – വൈക്കോടൻ മാഷ് / തങ്ങളുപ്പാപ്പ ലാൽ വിജയരാഘവൻ – കെ. ശങ്കുണ്ണി മണിയൻപിള്ള രാജു – പ്രേമൻ മാമുക്കോയ – മൂന്നാൻ സുരാജ് വെഞ്ഞാറമൂട് രാമു – അഗസ്റ്റിൻ ജോസഫ് അനിൽ മുരളി – മൂസ നിർമ്മാണം
"ഇതാണോ വലിയ കാര്യം" എന്നായിരുന്നു ചിത്രത്തിന് ആദ്യം പേരിട്ടിരുന്നത്.
തൊടുപുഴ , എറണാകുളം , പൊള്ളാച്ചി , കന്യാകുമാരി എന്നിവിടങ്ങളിലായാണ് ചിത്രീകരണം നടന്നത്.
ഗാനരചന നിർവ്വഹിച്ചിരിക്കുന്നത് വയലാർ ശരത്ചന്ദ്രവർമ്മ , സംഗീതസംവിധാനം നിർവ്വഹിച്ചിരിക്കുന്നത് മോഹൻ സിത്താര .
"പതിനേഴിന്റെ" കബീർ, ശ്രേയ ഘോഷാൽ 4:22 2.
"നാണം ചാലിച്ച" മഞ്ജരി , പ്രിയ അജി 5:06 3.
"തെക്കോ തെക്കൊരിക്കൽ" പൂർണ്ണശ്രീ 4:13 4.
"പതിനേഴിന്റെ" ശ്രേയ ഘോഷാൽ 4:22 അവലംബം പുറത്തേക്കുള്ള കണ്ണികൾ വെള്ളരിപ്രാവിന്റെ ചങ്ങാതി ഇന്റർനെറ്റ് മൂവി ഡാറ്റാബേസിൽ വെള്ളരിപ്രാവിന്റെ ചങ്ങാതി – മലയാളസംഗീതം.
വെള്ളരിക്കൊക്ക് ഇംഗ്ലീഷ് വിലാസം https://ml.wikipedia.org/wiki/Egret
ലോകത്തെമ്പാടുമുള്ള ഉഷ്ണമേഖലാപ്രദേശങ്ങളിൽ കാണപ്പെടുന്ന ജലപക്ഷിയാണ് ഈഗ്രറ്റ് അഥവാ കൊക്ക് .
കാഴ്ചയിൽ ഹെറോൺ പോലെ തോന്നിക്കുന്ന ഇവയ്ക്ക് ജൈവശാസ്ത്രപരമായ ചെറിയ വ്യത്യാസമാണുള്ളത്.
ഇവ ധാരാളം ഹെറോൺ വർഗ്ഗങ്ങളിലെ ഒരു അംഗമാകാം.
(കുടുംബം-ആർഡെയിഡേ, നിര-സികോണിഫോംസ്).
പ്രത്യേകിച്ച് ജീനസ് ഈഗ്രറ്റയിലെ അംഗമാണിത്.
നിറമുള്ള തൂവലുകളാൽ അലങ്കരിക്കപ്പെട്ടതാണ് ഈഗ്രറ്റിന്റെ ശരീരം.
വർണ്ണതൂവലണിഞ്ഞ ഈഗ്രറ്റുകളെ കാണാൻ കൗതുകവും സൗന്ദര്യമുള്ളവയുമാണ്.
19-ാം നൂറ്റാണ്ടിലും 20-ാം നൂറ്റാണ്ടിന്റെ ആരംഭത്തിലും തൂവൽ കൊണ്ടുള്ള വസ്തുക്കളുടെ നിർമ്മാണത്തിനും മറ്റുമായി യൂറോപ്പിലും അമേരിക്കൻ ഐക്യനാടുകളിലും ഈഗ്രറ്റുകളെ കൂട്ടത്തോടെ കൊന്നൊടുക്കുക പതിവായിരുന്നു.
ഏതാണ്ട് ഒരു മീറ്റർ വരെ വലിപ്പമുള്ള ഇവയ്ക്ക് വെളുത്തശരീരവും മഞ്ഞചുണ്ടും ചാരനിറമാർന്ന കാലുകളുമാണുള്ളത്.
പറക്കുമ്പോൾ ഇവയുടെ കഴുത്ത് 's' ആകൃതിയിലായി കാണപ്പെടുന്നു.
വംശനാശഭീഷണി നേരിടുന്ന പക്ഷി കൂടിയാണിത്.
ജലാശയങ്ങൾക്കരികിലാണ് ഈഗ്രറ്റ് പക്ഷികളുടെ ആവാസം.
ഇവയുടെ ഇഷ്ടഭക്ഷണം ജലജീവികളാണ്.
ശബ്ദമുണ്ടാക്കാതെ ഇരപിടിക്കാൻ വിദഗ്ദരായ ഈഗ്രറ്റുകൾ തവള, പാമ്പ്, എലി തുടങ്ങിയ ജീവികളെയും ഭക്ഷണമാക്കാറുണ്ട്.
ദാമ്പത്യജീവിതത്തിൽ വളരെയധികം നിഷ്ഠ പാലിക്കുന്ന പക്ഷിയാണ് ഈഗ്രറ്റുകൾ.
ഏതാണ്ട് രണ്ട് വയസ്സോടെ പ്രായപൂർത്തി കൈവരിക്കുകയും ആൺപക്ഷി ഇണയെതേടുകയുമായി.
വർഷത്തിൽ ഒരിക്കൽ മാത്രം ഇണചേരുന്ന ഇവയ്ക്ക് ജീവിതത്തിൽ ഒരു ഇണ മാത്രം ഉണ്ടാവുക എന്നത് വലിയ സവിശേഷതയാണ്.
ആൺപക്ഷികൾ പ്രത്യേക ഭൂപ്രദേശം തെരഞ്ഞെടുത്ത് ഇണയെ ആകർഷിയ്ക്കാനായി പല തരത്തിലുള്ള ചേഷ്ഠകൾ ചെയ്യുകയും ചെയ്യുന്നു.
പെൺപക്ഷികൾ ആൺപക്ഷിയുടെ നാട്ടിൽ വന്നതിനുശേഷം മാത്രമാണ് ഇണചേരുന്നത് .
ഈഗ്രറ്റുകൾ ചതുപ്പുനിലങ്ങളിലെ കുറ്റിക്കാടുകളിൽ കൂടുകൂട്ടിയാണ് മുട്ടയിടുന്നത്.
ഇവർക്ക് അയൽവാസിയായി ഹെറോൺ പക്ഷികൾ ധാരാളം ഉണ്ടാവുന്നത് സാധാരണമാണ്.
ചുള്ളികളും ചെറിയ കമ്പുകളും കൊണ്ട് മെനയുന്ന കൂടുകൾക്ക് ബലം തീരെ കുറവാണ്.
മങ്ങിയ പച്ചനിറമാർന്ന മൂന്ന് മുതൽ നാല് മുട്ടകൾ വരെ ഈഗ്രറ്റുകൾ ഇടാറുണ്ട്.
ഇത് വിരിയാനായി ഏതാണ്ട് 24 ദിവസത്തോളം വേണ്ടിവരും.
മാതാപിതാക്കൾ മാറി മാറി അടയിരിക്കുകയും കുഞ്ഞുങ്ങൾ പുറത്തുവന്നാൽ സമയത്തിനു ഭക്ഷണം നല്കി സംരക്ഷിക്കുന്നതിൽ അതീവ ശ്രദ്ധ പുലർത്തുകയും ചെയ്യുന്നു.
കൂടാതെ ഈഗ്രറ്റ് കുഞ്ഞുങ്ങൾ മാതാപിതാക്കൾക്കൊപ്പം ദീർഘദൂരം പറക്കുകയും പതിവാണ് .
ഈഗ്രറ്റ , ആർഡിയ തുടങ്ങിയ ജീനസ്സുകളിലെ അംഗങ്ങളാണ് ഈഗ്രറ്റുകൾ.
എന്നാൽ ഈഗ്രറ്റ്സിനെക്കാളിലും ഹെറോണുകളാണ് ഈ ജീനസ്സിൽ അംഗമായിട്ടുള്ളത്.
ഈഗ്രറ്റിന്റെയും ഹെറോണിന്റെയും സവിശേഷതയിൽ അവ്യക്തത ഉണ്ടെങ്കിലും ജീവശാസ്ത്രപരമായി ധാരാളം സാമ്യതകൾ കാണപ്പെടുന്നു. 'ഈഗ്രറ്റ്' എന്ന വാക്ക് ഉത്ഭവിച്ചത്  ഫ്രഞ്ച് വാക്ക് 'എയിഗ്രറ്റെ' എന്ന വാക്കിൽ നിന്നാണ്.
ഫ്രഞ്ചിൽ 'എയിഗ്രറ്റെ'എന്നാൽ 'സിൽവർ ഹെറോൺ' എന്നും 'ബ്രഷ്' എന്നും അർത്ഥമുണ്ട്. 'ബ്രഷ്' എന്ന വാക്ക് സൂചിപ്പിക്കുന്നത്, പ്രജനനകാലത്ത് ഈഗ്രറ്റുകളുടെ പുറകുവശത്ത് വെള്ളച്ചാട്ടം പോലെ മനോഹരമായ വലിയ നാരുപോലുള്ള  മ്രദുവായ തൂവലുകൾ കാണപ്പെടുന്നു.
അടുത്ത കാലത്ത് ഈഗ്രറ്റുകളെ ഒരു ജീനസിൽ നിന്നും മറ്റൊരു ജീനസ്സിലേക്ക് പുനഃവർഗ്ഗീകരണം നടത്തുകയുണ്ടായി.
ഗ്രേറ്റ് ഈഗ്രറ്റിനെ കാസമെരോഡീയസ്, ഈഗ്രറ്റ അല്ലെങ്കിൽ ആർഡിയ ജീനസിലെ അംഗമായി വർഗ്ഗീകരിച്ചിരിക്കുന്നു.
പസഫിക് റീഫ് ഈഗ്രറ്റ് ( Egretta sacra ), റെഡ്ഡിഷ് ഈഗ്രറ്റ് ( Egretta rufescens ), വെസ്റ്റേൺ റീഫ് ഹെറോൺ ( Egretta gularis ), തുടങ്ങിയ ഈഗ്രറ്റ ജീനസിൽപ്പെട്ട ഈഗ്രറ്റുകൾ ഒരേ നിറങ്ങളിലല്ല കാണപ്പെടുന്നത് .
ഈഗ്രറ്റ് വർഗ്ഗത്തിൽപ്പെട്ട പക്ഷികൾ ഗ്രേറ്റ് ഈഗ്രറ്റ് (ഗ്രേറ്റ് വൈറ്റ് ഈഗ്രറ്റ്) ( Ardea alba ) ഇന്റർമീഡിയറ്റ് ഈഗ്രറ്റ് ( Mesophoyx intermedia ) കാറ്റിൽ ഈഗ്രറ്റ് ( Bubulcus ibis ) ലിറ്റിൽ ഈഗ്രറ്റ് ( Egretta garzetta ) ഈസ്റ്റേൺ റീഫ് ഈഗ്രറ്റ് ( പസഫിക് റീഫ് ഹെറോൺ ) ( Egretta sacra ) വെസ്റ്റേൺ റീഫ് ഈഗ്രറ്റ് ( വെസ്റ്റേൺ റീഫ് ഹെറോൺ ) ( Egretta gularis ) സ്നോവി ഈഗ്രറ്റ് ( Egretta thula ) റെഡ്ഡിഷ് ഈഗ്രറ്റ് ( Egretta rufescens ) സ്ലാറ്റി ഈഗ്രറ്റ് ( Egretta vinaceigula ) ചൈനീസ് ഈഗ്രറ്റ് ( Egretta eulophotes ) ഇതും കാണുക കാലിമുണ്ടി ചെറുമുണ്ടി പെരുമുണ്ടി തിരമുണ്ടി ചിന്നക്കൊക്ക് ചാരമുണ്ടി ചായമുണ്ടി ചിത്രശാല പറക്കുന്ന ഈഗ്രറ്റ് ഈഗ്രറ്റ്, കൊല്ലേരു തടാകം , ആന്ധ്രപ്രദേശ് , ഇന്ത്യ ഈഗ്രറ്റ്, പാലക്കാട് , ഇന്ത്യ ഈഗ്രറ്റ് അതിന്റെ ഇരപിടിക്കുന്നു കൊറ്റി പറന്നുവന്ന് മീൻ പിടിക്കുന്നു ചാരക്കൊക്ക് വെള്ളക്കൊക്ക് മലമ്പുഴ പൂന്തോട്ടത്തിലെ കൊക്ക് അവലംബം പുറത്തേയ്ക്കുള്ള കണ്ണി Ardeidae എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Ardeidae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
Well written and illustrated Egret article Encyclopaedia Britannica Great egret Ardea alba Archived 2017-01-03 at the Wayback Machine .
—USGS
വെള്ളറക്കാട് ശ്രീരാമസ്വാമി ക്ഷേത്രം
തൃശ്ശൂർ ജില്ലയിൽ കുന്നംകുളത്തുനിന്ന് 5 കി.
മീ കിഴക്കായി എരുമപ്പെട്ടിയ്ക്കടുത്ത് വെള്ളറക്കാട് വില്ലേജിൽ സ്ഥിതി ചെയ്യുന്ന അമ്പലമാണ് വെള്ളറക്കാട് ശ്രീരാമസ്വാമി ക്ഷേത്രം .
ചതുർബാഹുവായ മഹാവിഷ്ണുവിനെ ശ്രീരാമനായി സങ്കല്പിച്ച് ആരാധന നടത്തിവരുന്ന ക്ഷേത്രമാണിത്.
ഗണപതി , നവഗ്രഹങ്ങൾ , ഹനുമാൻ വിശേഷദിവസങ്ങൾ
ശ്രീരാമനവമി പ്രതിഷ്ഠാദിനം ( മീനമാസത്തിലെ രോഹിണി നക്ഷത്രം) രാമായണമാസാചരണം ( കർക്കടകം മുഴുവൻ) ദർശന സമയം
രാവിലെ - 5.30 മുതൽ 8.30 വരെ വൈകുന്നേരം - 5.30 മുതൽ 8.30 വരെ
http://vellarakkadsreeramajayam.com/ Archived 2014-12-18 at the Wayback Machine .
വെള്ളറക്കാട്‌ ഇംഗ്ലീഷ് വിലാസം https://ml.wikipedia.org/wiki/Vellarakkad,_Thrissur
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് വെള്ളറക്കാട്.
2001ലെ സെൻസസ് പ്രകാരം വെള്ളറക്കാടിൽ ആകെയുള്ള ജനസംഖ്യ 5418 ആണ്.
അതിൽ 2567 പുരുഷന്മാരും 2851 സ്ത്രീകളും ആണ്.
വിദ്യാഭ്യാസ സ്ഥാപനങ്ങൾ ശ്രീ മൂകാംബിക വിദ്യാ നികേതൻ അൻസാർ ഇംഗ്ളീഷ് സ്കൂൾ പി എസ് എം കോളേജ് ഓഫ് ഡന്റൽ സയൻസ് ആൻഡ് റിസർച്ച്.
വെള്ളല്ലൂർ ഇംഗ്ലീഷ് വിലാസം https://ml.wikipedia.org/wiki/Vellalloor
കേരളത്തിലെ തിരുവനന്തപുരം ജില്ലയിലെ നാഗരൂർ ഗ്രാമപഞ്ചായത്തിലെ ഒരു ഗ്രാമമാണ് വെള്ളല്ലൂർ .
കിളിമാനൂർ (5 കി.മീ), പഴയകുന്നുമേൽ, പുളിമാത്ത്, മടവൂർ, നാവായിക്കുളം എന്നിവയാണ് അടുത്തുള്ള വില്ലേജുകൾ.
2001 ലെ സെൻസസ് പ്രകാരം വെള്ളല്ലൂരിൽ 11842 പുരുഷന്മാരും 6254 സ്ത്രീകളുമുണ്ട്.
വെള്ളല്ലൂർ ഗ്രാമത്തിലെ സാക്ഷരതാ നിരക്ക് 84% ആണ്.
വെള്ളരിക്കുണ്ട് താലൂക്ക് ഇംഗ്ലീഷ് വിലാസം https://ml.wikipedia.org/wiki/Vellarikundu_Taluk വെള്ളരിക്കുണ്ട് താലൂക്ക്
2014-ൽ കാസർഗോഡ് ജില്ലയിൽ രൂപീകൃതമായ താലൂക്കാണ് വെള്ളരിക്കുണ്ട് താലൂക്ക് .
അന്നത്തെ മുഖ്യമന്ത്രിയായിരുന്ന ഉമ്മൻ ചാണ്ടിയായിരുന്നു താലൂക്കിന്റെ  ഉദ്ഘാടനം നടത്തിയത്.
ഹോസ്ദുർഗ് താലൂക്കിൽ പെട്ടിരുന്ന കള്ളാർ , പനത്തടി , കോടോം ബേളൂർ , ബളാൽ , കിനാനൂർ കരിന്തളം , വെസ്റ്റ്‌ എളേരി , ഈസ്റ്റ്‌ എളേരി എന്നീ ഗ്രമപഞ്ചായത്തുകളെ ഉൾപ്പെടുത്തിയാണ് വെള്ളരിക്കുണ്ട് തന്നെ ആസ്ഥാനമാക്കി ഇത് രൂപീകരിക്കപ്പെട്ടത്.
താലൂക്കിലെ ബ്ലോക്കുകൾ വെള്ളരിക്കുണ്ട് താലൂക്ക് - ഒരു വശം കാഞ്ഞങ്ങാട് ബ്ലോക്ക്
പനത്തടി , കള്ളാർ , ബളാൽ , കോടോം - ബേളൂർ , കിനാനൂർ - കരിന്തളം എന്നുള്ള കാഞ്ഞങ്ങാട് ബ്ലോക്കിലെ ആറു പഞ്ചായത്തുകൾ വെള്ളരിക്കുണ്ട് താലൂക്കിൽ പെടുന്നു.
വെസ്റ്റ് എളേരി , ഈസ്റ്റ് എളേരി എന്നുള്ള തൃക്കരിപ്പൂർ ബ്ലോക്കിലെ രണ്ടു പഞ്ചായത്തുകളും വെള്ളരിക്കുണ്ട് താലൂക്കിൽ പെടുന്നുണ്ട്.
സിൽവർ ഫുൾമിനേറ്റ്
ഫുൾമിനിക് ആസിഡിന്റെ ഉയർന്ന സ്ഫോടനാത്മകമായ സിൽവർ ലവണമാണ് സിൽവർ ഫുൾമിനേറ്റ് (AgCNO).
സിൽവർ ഫുൾമിനേറ്റ് ഒരു പ്രാഥമിക സ്ഫോടകമാണ് .
ആഘാതം, ചൂട്, മർദ്ദം , വൈദ്യുതി എന്നിവയോടുള്ള തീവ്രമായ സംവേദനക്ഷമത കാരണം ഉപയോഗത്തിന്  പരിമിതിയുണ്ട്.
ചെറിയ അളവിൽപ്പോലും സംയോജിപ്പിക്കുമ്പോൾ സംയുക്തം ക്രമേണ സെൻസിറ്റീവ് ആയിത്തീരുന്നു.
ഒരു തൂവൽ സ്പർശം കൊണ്ടുള്ള ആഘാതം അല്ലെങ്കിൽ ഒരു ചെറിയ സ്റ്റാറ്റിക് ഡിസ്ചാർജ് അതുമല്ലെങ്കിൽ ഒരുതുള്ളി  വെള്ളം പോലും സ്ഫോടനത്തിന് കാരണമാകാം.
സ്വന്തം ഭാരം കൊണ്ടുള്ള ആഘാതം മൂലം പൊട്ടിത്തെറിക്കാനുള്ള സംയുക്തത്തിന്റെ പ്രവണത കാരണം വലിയ അളവിൽ സമാഹരിക്കുന്നത് അസാധ്യമാണ്.
1800 ൽ എഡ്വേർഡ് ചാൾസ് ഹോവാർഡ് ആണ്, തന്റെ ഗവേഷണ പദ്ധതിയിൽ സിൽവർ ഫുൾമിനേറ്റ് ആദ്യമായി തയ്യാറാക്കിയത്.
മെർക്കുറി ഫുൾമിനേറ്റിനൊപ്പം, വാണിജ്യപരമായ ഉപയോഗത്തിന് മതിയായ ഒരേയൊരു ഫുൾമിനേറ്റ് ആണിത്.
സിൽവർ ഫുൾമിനേറ്റ്  ഡിറ്റണേറ്ററുകൾ 1885-ൽ  ഉപയോഗിച്ചുവെങ്കിലും ഇറ്റാലിയൻ നാവികസേന മാത്രമാണ് ഇത് ഉപയോഗിച്ചിരുന്നത്.
ഘടന ചാക്രിക ഹെക്‌സാമറിന്റെ ബോൾ ആൻഡ് സ്റ്റിക്ക് മോഡൽ
സിൽവർ ഫുൾമിനേറ്റ് രണ്ട് പോളിമാർഫിക് രൂപങ്ങളിൽ സംഭവിക്കുന്നു,  ഓർത്തോഹോംബിക് , റോംബോഹെഡ്രൽ ലാറ്റിസ് എന്നിവയാണവ.
ത്രികോണ പോളിമോർഫിൽ ചാക്രിക ഹെക്സാമറുകൾ അടങ്ങിയിരിക്കുന്നു, (AgCNO) 6 .
സിൽവർ ഫുൾമിനേറ്റ് സൂചികൾ പ്രോപ്പർട്ടികൾ
ഫുൾമിനേറ്റുകൾ വളരെ വിഷാംശം ഉള്ളവയാണ്.
ഇവ സയനൈഡുകൾക്ക് തുല്യമാണ്.
ശുദ്ധരൂപത്തിൽ, സിൽവർ ഫുൾമിനേറ്റ് രാസപരമായി വളരെ സ്ഥിരതയുള്ളതാണ്.
വർഷങ്ങളുടെ സംഭരണത്തിനുശേഷവും വിഘടിക്കുന്നില്ല.
പല വെള്ളി ലവണങ്ങൾ പോലെ, ഇത് നേരിയ എക്സ്പോഷർ ഉപയോഗിച്ച് ഇരുണ്ടതാക്കുന്നു.
ഇത് തണുത്ത വെള്ളത്തിൽ അല്പം ലയിക്കുന്നതിനാൽ ചൂടുവെള്ളം ഉപയോഗിച്ച് ക്രിസ്റ്റൽ ഘടന പുനഃസ്ഥാപിക്കാൻ കഴിയും.
അമോണിയം അസറ്റേറ്റിന്റെ 20% ലായനിയിലും  ഇതിന്റെ ക്രിസ്റ്റൽ ഘടന പുനഃസ്ഥാപിക്കാം.
ഇത് ഹൈഗ്രോസ്കോപ്പിക് അല്ല, നനവുള്ളതോ വെള്ളത്തിനടിയിലോ ആയിരിക്കുമ്പോൾ പൊട്ടിത്തെറിക്കും.
37 വർഷത്തിനുശേഷം വെള്ളത്തിനടിയിൽ ഇത് സ്ഫോടനാത്മകമായി തുടരുന്നതായി റിപ്പോർട്ടുണ്ട്.
സാന്ദ്രീകൃത സൾഫ്യൂറിക് ആസിഡ് അല്ലെങ്കിൽ ക്ലോറിൻ അല്ലെങ്കിൽ ബ്രോമിൻ എന്നിവയുമായുള്ള സമ്പർക്കത്തിൽ ഇത് പൊട്ടിത്തെറിക്കുന്നു, പക്ഷേ അയോഡിനുമായി ബന്ധപ്പെടുമ്പോൾ സ്ഫോടനം നടക്കുന്നില്ല..
ഇത് നൈട്രിക് ആസിഡിൽ ലയിക്കില്ല, പക്ഷേ അമോണിയ , ആൽക്കലി ക്ലോറൈഡുകൾ, ആൽക്കലി സയനൈഡുകൾ , അനിലൈൻ , പിരിഡിൻ, പൊട്ടാസ്യം അയഡിഡ് എന്നിവയിൽ ലയിക്കുന്നു.
നൈട്രിക് ആസിഡിലെ സിൽവർ നൈട്രേറ്റിന്റെ ഒരു ലായനി, എഥനോളിൽ ഒഴിച്ച് ഈ സംയുക്തം തയ്യാറാക്കാം.
ഒരു സ്ഫോടനം ഒഴിവാക്കാൻ പ്രതിപ്രവർത്തന സാഹചര്യങ്ങളെ ശ്രദ്ധാപൂർവ്വം നിയന്ത്രിച്ച് പ്രവർത്തനം നടത്തുന്നു.
വളരെ ചെറിയ അളവിൽ സിൽവർ ഫുൾമിനേറ്റ് മാത്രമേ ഒരുതവണ തയ്യാറാക്കാനാവൂ, കാരണം പരലുകളുടെ ഭാരം പോലും സ്വയം പൊട്ടിത്തെറിക്കാൻ കാരണമാകും.
സിൽവർ കാർബണേറ്റ് അമോണിയയുമായി പ്രതിപ്രവർത്തിക്കുക എന്നതാണ് സിൽവർ ഫുൾമിനേറ്റ് ഉണ്ടാക്കാനുള്ള  മറ്റൊരു മാർഗം.
/br 4 Ag 2 CO 3 + 4 NH 3 → 4 AgCNO + 6 H 2 O + 4 Ag + O 2
നൈട്രജൻ ഓക്സൈഡ് വാതകം എഥനോളിലെ സിൽവർ നൈട്രേറ്റിന്റെ ലായനിയിലൂടെ കടന്നുപോകുമ്പോൾ സിൽവർ ഫുൾമിനേറ്റും രൂപം കൊള്ളുന്നു.
പുതുമയുള്ള സ്ഫോടനാത്മകത
സിൽവർ ഫുൾമിനേറ്റ്, പലപ്പോഴും പൊട്ടാസ്യം ക്ലോറേറ്റുമായി സംയോജിപ്പിച്ച്, "throw-downs", "crackers", "snappers", "whippersnappers", "pop-its", or "bang-snaps എന്നിങ്ങനെയറിയപ്പെടുന്ന  പുതുമയുള്ള പടക്കങ്ങളിൽ ഉപയോഗിക്കുന്നു.
10-20% പൊട്ടാസ്യം ക്ലോറേറ്റ് അടങ്ങിയ ഒരു ഫുൾമിനേറ്റ് മിശ്രിതം ഫുൾമിനേറ്റിനേക്കാൾ വിലകുറഞ്ഞതും കൂടുതൽ തിളക്കമുള്ളതുമാണ്.
ഇതും കാണുക പ്രാഥമിക സ്ഫോടകവസ്തു ജസ്റ്റസ് വോൺ ലിബിഗ് ഫ്രീഡ്രിക്ക് വോഹ്ലർ സിൽവർ സയനേറ്റ് ഐസോമെറിസം ഫുൾമിനേറ്റ് ഫുൾമിനിക് ആസിഡ് പൊട്ടാസ്യം ഫുൾമിനേറ്റ് മെർക്കുറി (II) ഫുൾമിനേറ്റ് ഗാലിയം ഫുൾമിനേറ്റ് പരാമർശങ്ങൾ
സിൽവർ ഫോസ്‌ഫേറ്റ് ഇംഗ്ലീഷ് വിലാസം https://ml.wikipedia.org/wiki/Silver_phosphate
Ag 3 PO 4 എന്ന തന്മാത്രാസൂത്രത്തോടുകൂടിയ ഒരു സിൽവർ സംയുക്തമാണ് സിൽവർ ഫോസ്ഫേറ്റ് അല്ലെങ്കിൽ സിൽവർ ഓർത്തോഫോസ്ഫേറ്റ് .
ജലത്തിൽ ലയിക്കാത്തതും പ്രകാശത്തോട് പ്രതികരിക്കുന്നതുമായ മഞ്ഞനിറമുള്ള ഈ പദാർത്ഥത്തിൽ, സിൽവർ, ഫോസ്ഫേറ്റ് അയോണുകൾ അടങ്ങിയിരിക്കുന്നു.
നിർമ്മാണം, പ്രതികരണങ്ങൾ,
സിൽവർ നൈട്രേറ്റ് പോലുള്ള ലയിക്കുന്ന സിൽവർ സംയുക്തങ്ങൾ ലയിക്കുന്ന ഓർത്തോഫോസ്ഫേറ്റുമായുള്ള  പ്രതിപ്രവർത്തനത്തിലൂടെ സിൽവർ ഫോസ്ഫേറ്റ് ഉണ്ടാവുന്നു.
ഈ സംയുക്തത്തിന് മഞ്ഞനിറമാണ്.
ഇതിന്റെ ലയിക്കുന്ന ഉൽപ്പന്നം 8.89×10 −17 mol 4 ·dm −12 ആണ്.
ഇത് ഫോസ്ഫേറ്റുകളുടെ ഗുണപരമായ അതല്ലെങ്കിൽ അളവ് പരിശോധനകളിൽ ഉപയോഗിക്കാം.
ഈ സംയുക്തം നൈട്രിക് ആസിഡ് അല്ലെങ്കിൽ അമോണിയ വഴി ലയിക്കുന്നു.
സിൽവർ ഫോസ്ഫേറ്റിന്റെ അമോണിയക്കൽ ലായനിയിൽ നിന്ന് ക്രമേണ അമോണിയ നഷ്ടപ്പെടുന്നതിലൂടെ ഇത് വലിയ പരലുകളായി രൂപപ്പെടാം.
തയ്യാറാക്കൽ രീതിയെ ആശ്രയിച്ച് സിൽവർ ഫോസ്ഫേറ്റിന്റെ വ്യത്യസ്ത ക്രിസ്റ്റൽ രൂപങ്ങൾ ഒരേ ലാറ്റിസ് ഘടനയിൽ (ക്രിസ്റ്റൽ ഘടന) നിന്ന് ഉത്പാദിപ്പിക്കാൻ കഴിയും.
അനലിറ്റിക്കൽ കെമിസ്ട്രിയിൽ പ്രാധാന്യമർഹിക്കുന്നതിനൊപ്പം, സിൽവർ ഫോസ്ഫേറ്റ് സിൽവർ സ്റ്റെയിനിംഗിലും ഉപയോഗിക്കുന്നു.
ആദ്യകാലത്ത് ലൈറ്റ് സെൻസിറ്റീവ് ഏജന്റായി സിൽവർ ഫോസ്ഫേറ്റ് ഫോട്ടോഗ്രാഫിയിൽ ഉപയോഗിച്ചു.
ജലത്തിന്റെ ഫോട്ടോകെമിക്കൽ വിഭജനത്തിനും അതേ രീതിയിലൂടെ സജീവമാക്കിയ ഓക്സിജന്റെ ഉത്പാദനത്തിനും ഒരു ഫോട്ടോകാറ്റലിസ്റ്റായി സിൽവർ ഫോസ്ഫേറ്റ് ഉപയോഗിക്കുന്നു.
സിൽവർ അയോൺ ആൻറി ബാക്ടീരിയൽ ഗുണങ്ങളെ വസ്തുക്കളിൽ ഉൾപ്പെടുത്താനുള്ള സാധ്യതയുള്ള ഒരു വസ്തുവാണ് സിൽവർ ഫോസ്ഫേറ്റ്.
മറ്റ് സിൽവർ ഫോസ്ഫേറ്റുകൾ
സിൽവർ പൈറോഫോസ്ഫേറ്റ് Ag 4 P 2 O 7 (CAS No. 13465-97-9) സിൽവർ (I), പൈറോഫോസ്ഫേറ്റ് അയോണുകളുടെ പ്രതിപ്രവർത്തനത്തിൽ നിന്ന് തയ്യാറാക്കാം.
സിൽവർ ഓർത്തോഫോസ്ഫേറ്റ് പോലെ ഇത് ഫോട്ടോ സെൻസിറ്റീവ് ആണ്.
സിൽവർ ഓർത്തോഫോസ്ഫേറ്റ് വെളിച്ചത്തിലേക്ക് എക്സ്പോഷർ ചെയ്യുമ്പോൾ ചുവപ്പ് നിറമായി മാറുന്നു.
ഇതിന്റെ സാന്ദ്രത 5.306 g/cm 3 ഉം ദ്രവണാങ്കം 585 °C ആണ്.
ഒരു ഹൈഡ്രേറ്റും നിലവിലുണ്ട്, അത് 110 °C ൽ വിഘടിക്കുന്നു.
സിൽവർ മെറ്റാഫോസ്ഫേറ്റ് ( (AgPO 3 ) (CAS No. 13465-96-8) 6.370 ഗ്രാം / സെന്റിമീറ്റർ 3 സാന്ദ്രതയും  482 °C ദ്രവണാങ്കവും ഉള്ള ഒരു വെളുത്ത ഖരമാണ് 240 °C ൽ വിഘടിപ്പിക്കുന്ന ഒരു ഹൈഡ്രേറ്റും നിലവിലുണ്ട് അവലംബം
സിൽവർ സ്റ്റോം വാട്ടർ തീം പാർക്ക് ഇംഗ്ലീഷ് വിലാസം https://ml.wikipedia.org/wiki/Silverstorm_Water_Theme_Park ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
സിൽവർസ്റ്റോം ജലക്രീഡാവിനോദകേന്ദ്രം സിൽവർസ്റ്റോം ജലക്രീഡാവിനോദകേന്ദ്രത്തിന്റെ മതിൽ
തൃശൂർ ജില്ലയിലെ ചാലക്കുടിപ്പുഴയുടെ തീരത്ത് സ്ഥിതിചെയ്യുന്ന ഒരു ജലക്രീഡാവിനോദ കേന്ദ്രമാണ് സിൽവർസ്റ്റോം വാട്ടർ തീം പാർക്ക് .
വെറ്റിലപ്പാറ പാലത്തിന് എതിർവശത്തായിട്ടാണ് ഇത് സ്ഥിതിചെയ്യുന്നത്.
അതിരപ്പള്ളിയിലേക്ക് പോകുന്ന വിനോദസഞ്ചാരികൾ ഇവിടം സന്ദർശിക്കാറുണ്ട്.
കുട്ടികൾക്കും മുതിർന്നവർക്കുമായി അനേകം ക്രീഡാ ഉപകരണങ്ങൾ ഇവിടെ സജ്ജമാക്കിയിട്ടുണ്ട്.
സിൽവർ ബ്രോമേറ്റ് ഇംഗ്ലീഷ് വിലാസം https://ml.wikipedia.org/wiki/Silver_bromate
ഒരു സിൽവർ രാസ സംയുക്തമാണ് സിൽവർ ബ്രോമേറ്റ് ( Silver bromate ).
തന്മാത്രാ സൂത്രം ( Ag Br O 3 ).
ഒരു വിഷപദാർത്ഥമാണിത്.
ഭാരം കുറഞ്ഞ, വെളുത്ത നിറമുള്ള, പൊടി രൂപത്തിൽ ലഭിക്കുന്നു.
ഇതൊരു ഓക്സീകാരിയായി ഉപയോഗിക്കുന്നു.
ടെട്രാഹൈഡ്രോപൈറാനി ഈഥറുകൾ ഓക്സീകരിച്ച് കാർബൊണിൽ സംയുക്തങ്ങൾ നിർമ്മിക്കുന്ന പ്രവർത്തനം ഉദാഹരണം.
സിൽവർ സ്പ്രിംഗ്
സിൽവർ സ്പ്രിംഗ് അമേരിക്കൻ ഐക്യനാടുകളിലെ മേരിലാൻഡ് സംസ്ഥാനത്തെ തെക്കുകിഴക്കൻ മോണ്ട്ഗോമറി കൗണ്ടിയിൽ, വാഷിംഗ്ടൺ, ഡിസിക്ക് സമീപത്തായി സ്ഥിതിചെയ്യുന്ന ഒരു സെൻസസ് നിയുക്ത സ്ഥലമാണ് (CDP).
ഔദ്യോഗികമായി സംയോജിപ്പിച്ചിട്ടില്ലെങ്കിലും, 2020 ലെ യു.എസ്. കനേഷുമാരി പ്രകാരം 81,015 ജനസംഖ്യയുള്ള ഒരു എഡ്ജ് സിറ്റിയായ ഇത് ബാൾട്ടിമോർ , കൊളംബിയ , ജർമ്മൻടൗൺ, വാൾഡോർഫ് എന്നിവയ്ക്ക് ശേഷം മേരിലാൻഡ് സംസ്ഥാനത്തെ ഏറ്റവും ജനസാന്ദ്രതയുള്ള അഞ്ചാമത്തെ സ്ഥലമാണ്.
അവലംബം ↑ {{ cite book }} : | work= ignored ( help ) ↑ ↑ ↑ ↑ ↑ {{ cite book }} : | work= ignored ( help ) CS1 maint: location missing publisher ( link )
സിൽവർ ബ്രോമൈഡ് ഇംഗ്ലീഷ് വിലാസം https://ml.wikipedia.org/wiki/Silver_bromide
വെള്ളിയുടെ ഒരു ഹാലൈഡാണ് സിൽവർ ബ്രോമൈഡ് .
മഞ്ഞ നിറത്തോടു കൂടിയ ഈ മൃദുലവണം ജലത്തിൽ അലേയമാണ്.
പ്രകാശത്തോടുള്ള ഈ സംയുക്തത്തിന്റെ പ്രതികരണം, ഫോട്ടോഗ്രാഫിയിൽ പ്രയോജനപ്പെടുന്നു.
ബ്രോമാർജിറൈറ്റ് എന്ന ധാതു രൂപത്തിൽ സിൽവർ ബ്രോമൈഡ് പ്രകൃതിയിൽ കാണപ്പെടുന്നു.
ധാതുരൂപത്തിൽത്തന്നെ സിൽവർ ബ്രോമൈഡ് കാണപ്പെടുന്നുവെങ്കിലും സിൽവർ നൈട്രേറ്റ് ഒരു ആൽക്കലി ബ്രോമൈഡുമായി പ്രവർത്തിപ്പിച്ചാണ് ഇതിന്റെ വ്യവസായിക ഉൽപാദനം നടത്തുന്നത്.
പൊട്ടാസ്യം ബ്രോമൈഡ് ആണ് സാധാരണയായി ഉപയോഗിക്കാറുള്ളത്.
ധാതുവിൽ നിന്നും നേരിട്ടും നിർമ്മാണം നടത്താറുണ്ട്.
സിൽവർ ബ്രോമൈഡ് ജലീയ അമോണിയയുമായി പ്രവർത്തിച്ച് വിവിധ അമീനുകൾ ഉണ്ടാവുന്നു.
AgBr + nNH 3 → Ag(NH 3 ) 2 1+ {AgBr(NH 3 ) 2 } {AgBr 2 (NH 3 ) 2 } 1− {AgBr(NH 3 )} {AgBr 2 (NH 3 )} 1− ക്രിസ്റ്റൽ ഘടന
സിൽവർ ഫ്ലൂറൈഡ്, സിൽവർ ക്ലോറൈഡ്, സിൽവർ ബ്രോമൈഡ് എന്നിവയെല്ലാം ക്യുബിക് ഘടനയുള്ളവയാണ്.
Silver halide lattice properties Compound Crystal Structure Lattice, a /Å AgF fcc rock-salt, NaCl 4.936 AgCl, Chlorargyrite fcc rock-salt, NaCl 5.5491 AgBr, Bromargyrite fcc rock-salt, NaCl 5.7745 Unit cell structure face-centered cubic rock-salt structure ലേയത്വം
സിൽവർ ബ്രോമൈഡിന്റെ ലേയത്വം സിൽവർ ഫ്ലൂറൈഡിനെ അപേക്ഷിച്ച് വളരെക്കുറവാണ്.
എന്നാൽ സിൽവർ അയോഡൈഡിനെക്കാളും  തവണ കൂടുതലാണ്.
Silver halide solubilities Compound Solubility (g / 100 g H 2 O) AgF 172 AgCl 0.00019 AgBr 0.000014 AgI 0.000003 പ്രകാശ പ്രതികരണം
സിൽവർ സയനേറ്റ് ഇംഗ്ലീഷ് വിലാസം https://ml.wikipedia.org/wiki/Silver_cyanate
വെള്ളിയുടെ ഒരു സയനേറ്റ് സംയുക്തമാണ് സിൽവർ സയനേറ്റ്.
സിൽവർ നൈട്രേറ്റ് ജലീയ ലായനിയിൽ  പൊട്ടാസ്യം സയനേറ്റ് പ്രതിപ്രവർത്തിച്ചുകൊണ്ട് സിൽവർ സയനേറ്റ് ഉണ്ടാക്കാം.
AgNO 3 + KNCO → Ag ( NCO ) + K + + NO 3 − {\displaystyle {\ce {{AgNO3}+{KNCO}\rightarrow {Ag(NCO)}+{K+}+{NO3^{-}}}}}
സോഡിയം സയനേറ്റിന്റെ വ്യാവസായിക ഉൽ‌പാദനത്തിനായി ഉപയോഗിക്കുന്ന പ്രതിപ്രവർത്തനത്തിന് സമാനമാണ് ഇത്.
ഇതിന്റെ ക്രിസ്റ്റൽ ഘടന നിർണ്ണയിക്കപ്പെട്ടിട്ടുണ്ട്.
സയനേറ്റ് അയോണുകളുടെ നൈട്രജൻ ആറ്റത്താൽ ബന്ധിപ്പിച്ചിരിക്കുന്ന വെള്ളി ആറ്റങ്ങളുടെ ശൃംഖലകളാണ് ഇവ.
സിൽവർ സയനേറ്റ് നൈട്രിക് ആസിഡിനൊപ്പം പ്രതിപ്രവർത്തിച്ച്  സിൽവർ നൈട്രേറ്റ്, കാർബൺ ഡൈ ഓക്സൈഡ് , അമോണിയം നൈട്രേറ്റ് എന്നിവ ഉണ്ടാകുന്നു .
AgNCO + 2 HNO 3 + H 2 O → AgNO 3 + CO 2 ↑ + NH 4 NO 3 {\displaystyle {\ce {{AgNCO}+{2HNO3}+H2O\rightarrow {AgNO3}+CO2{\uparrow }+NH4NO3}}} ഇതും കാണുക സിൽ‌വർ‌ ഫുൾ‌മിനേറ്റ് അവലംബം
സിൽവർ സയനൈഡ് ഇംഗ്ലീഷ് വിലാസം https://ml.wikipedia.org/wiki/Silver_cyanide
AgCN എന്ന തന്മാത്രാ സൂത്രമുള്ള ഒരു സയനൈഡ് രാസസംയുക്തമാണ് സിൽവർ സയനൈഡ് (Silver cyanide).
വെളുത്ത ഖരവസ്തുവാണിത് .
സിൽവർ പ്ലേറ്റിംഗ് നടത്തുന്നതിന് സിൽവർ സയനൈഡ് ഉപയോഗിക്കുന്നു.
-[Ag-CN]- കണ്ണികൾ ചേർന്ന പദാർത്ഥമാണ് സിൽവർ സയനൈഡ് .
സിൽവർ (Ag + ) അയോണുകൾ സയനൈഡ് അയോണുകളുമായി ചേർന്നാണ് സംയുക്തമാവുന്നത്.
സോഡിയം സയനൈഡ് സിൽവർ അയോണുകൾ അടങ്ങിയ ഏതെങ്കിലുമൊരു ലായനിയുമായി പ്രവർത്തിപ്പിക്കുമ്പോൾ സിൽവർ സയനൈഡ് അവക്ഷിപ്തം ഉണ്ടാവുന്നു.
AgCN സിൽവർ പ്ലേറ്റിംഗ് നടത്തുന്നതിന് ഉപയോഗിച്ചു വരുന്നു.
ഇതുകൂടി കാണുക സയനൈഡ് അവലംബം ക സ തി സയനൈഡ് അയോണിന്റെ ലവണങ്ങളും ഡെറിവേറ്റീവുകളും HCN He LiCN Be(CN) 2 B C NH 4 CN OCN − , -NCO FCN Ne NaCN Mg(CN) 2 Al(CN) 3 Si(CN)4 , Me 3 SiCN P(CN) 3 SCN − , -NCS , (SCN) 2 , S(CN) 2 ClCN Ar KCN Ca(CN) 2 Sc(CN) 3 Ti(CN) 4 Cr(CN) 6 4− Cr(CN) 6 3− Mn(CN) 2 Fe(CN) 3 , Fe(CN) 6 4− , Fe(CN) 6 3− Co(CN) 2 , Co(CN) 3 Ni(CN) 2 Ni(CN) 4 2− CuCN Zn(CN) 2 Ga(CN) 3 Ge As(CN) 3 SeCN − (SeCN) 2 Se(CN) 2 BrCN Kr RbCN Sr(CN) 2 Y(CN) 3 Zr(CN) 4 Nb Mo(CN) 8 4− Tc Ru(CN) 6 3− Rh(CN) 6 3− Pd(CN) 2 AgCN Cd(CN) 2 In(CN) 3 Sn Sb(CN) 3 Te ICN Xe CsCN Ba(CN) 2 Hf Ta W(CN) 8 4− Re Os(CN) 6 3− Ir(CN) 6 3− Pt(CN) 4 2- , Pt(CN) 6 4- AuCN , Au(CN) 2 − Hg 2 (CN) 2 , Hg(CN) 2 TlCN Pb(CN) 2 Bi(CN) 3 Po At Rn Fr Ra Rf Db Sg Bh Hs Mt Ds Rg Cn Nh Fl Mc Lv Ts Og ↓ La Ce(CN) 3 , Ce(CN) 4 Pr Nd Pm Sm Eu Gd(CN) 3 Tb Dy Ho Er Tm Yb Lu Ac Th Pa UO 2 (CN) 2 Np Pu Am Cm Bk Cf Es Fm Md No Lr
സുലെയ്മാൻ ദെമിറേൽ ഇംഗ്ലീഷ് വിലാസം https://ml.wikipedia.org/wiki/S%C3%BCleyman_Demirel
ഏഴുവട്ടം തുർക്കിയുടെ പ്രധാനമന്ത്രിയായിരുന്ന രാഷ്ട്രീയനേതാവാണ് സമി സുലെയ്മാൻ ദെമിറേൽ (ജനനം: 1924 നവംബർ 1 ).
സുലെയ്മാൻ ദെമിറേൽ ( തുർക്കിഷ് ഉച്ചാരണം: [sylejˈman demiˈɾel] ) എന്ന് പൊതുവേ അറിയപ്പെടുന്ന ഇദ്ദേഹം തുർക്കിയുടെ ഒമ്പതാമത്തെ പ്രസിഡണ്ടുമായിരുന്നു.
തുർക്കിയിലെ ഇസ്ലാംകോയ് എന്ന ഗ്രാമത്തിൽ ജനിച്ച സുലെയ്മാൻ ദെമിറേൽ ഒരു സിവിൽ എഞ്ചിനീയറിങ് ബിരുദദാരിയായിരുന്നു.
യു.എസ്സിൽ നിന്നും ബിരുദാനന്തരബിരുദം നേടി തിരിച്ചെത്തിയ അദ്ദേഹം തുർക്കി സർക്കാരിന്റെ ഹൈഡ്രോളിക് വർക്ക്സ് വകുപ്പിൽ ഡയറക്റ്റർ ജനറൽ ആയി ഉദ്യോഗത്തിൽ പ്രവേശിച്ചു.
കുറച്ചുനാൾ സൈന്യത്തിൽ പ്രവർത്തിച്ചതിനുശേഷം, അദ്ദേഹം അങ്കാറയിലെ മിഡിൽ ഈസ്റ്റ് സാങ്കേതികസര്വ്വകലാശാലയിൽ അദ്ധ്യാപകനായി.
ജസ്റ്റിസ് പാർട്ടിയുടെ നേതാവായി തിരഞ്ഞെടുക്കപ്പെടുന്നതുവരെ അദ്ധ്യാപകവൃത്തി തുടർന്നു.
ജസ്റ്റിസ് പാർട്ടിയുടെ 1964 നവംബറീലെ രണ്ടാം സമ്മേളനത്തിലാണ് സുലെയ്മാൻ ദെമിറേൽ അതിന്റെ അദ്ധ്യക്ഷനായി തിരഞ്ഞെടുക്കപ്പെട്ടത്.
അന്നത്തെ തുർക്കി പ്രസിഡണ്ടായിരുന്ന ജമാൽ ഗുർസേൽ ആയിരുന്നു ഈ സ്ഥാനത്തേക്ക് ഇദ്ദേഹത്തെ നിർദ്ദേശിച്ചത്.
ഇതിനു ശേഷമുള്ള നാൽപ്പതുവർഷക്കാലത്തെ തുർക്കി രാഷ്ട്രീയത്തിന്റെ അവിഭാജ്യഘടകമായിരുന്നു ദെമിറേൽ.
ഭരണരംഗത്തേക്ക്
1965 ഫെബ്രുവരിയിൽ സൈനികഭരണകൂടത്തിന്റെ പിന്തുണയിൽ സു അത് ഹൈരി ഉർഗുപ്ലുവിന്റെ നേതൃത്വത്തിൽ രൂപീകരിക്കപ്പെട്ട സർക്കാറിൽ സുലൈമാൻ ദെമിറേൽ ഉപപ്രധാനമന്ത്രിയായിരുന്നു.
1965 ഒക്ടോബറിലെ തിരഞ്ഞെടുപ്പിൽ 43 ശതമാനം വോട്ട് നേടി, ദെമിറേലിന്റെ ജസ്റ്റിസ് പാർട്ടി വ്യക്തമായ ഭൂരിപക്ഷം നേടുകയും ദെമിറേൽ പ്രധാനമന്ത്രിയാകുകയും ചെയ്തു.
മതവിദ്യാഭ്യാസം സ്കൂളുകളിൽ വലിയ ക്ലാസുകളിൽ നടപ്പിലാക്കിയും ഇസ്താബൂളിലും കോന്യയിലും ഉന്നതമതപഠനകേന്ദ്രങ്ങൾ സ്ഥാപിക്കുകയും ചെയ്ത് ഇക്കാലത്ത്, ജസ്റ്റിസ് പാർട്ടി, കമാലിസത്തിൽ നിന്നും ബഹുദൂരം പിന്നാക്കം നീങ്ങി.
ജസ്റ്റിസ് പാർട്ടിയുടെ സാമ്പത്തിക ഉദാരവൽക്കരണനടപടികൾ രാജ്യത്തെ മദ്ധ്യവർഗ്ഗത്തെ കക്ഷിയിൽ നിന്ന് അകറ്റി.
ഇത് ഇസ്ലാമികകക്ഷികളും ഇടതുപക്ഷകക്ഷികളുമടക്കം നിരവധി ചെറിയ കക്ഷികളുടെ ഉദയത്തിന് വഴിതെളിച്ചു.
രാഷ്ട്രീയകക്ഷികളുടെ അക്രമം നേരിടുന്നതിൽ ദെമിറേൽ പരാജയപ്പെട്ടെന്നാരോപിച്ച് 1971 മാർച്ചിൽ സൈന്യം ദെമിറേൽ സർക്കാരിനെ പിരിച്ചുവിടുകയും അധികാരം ഏറ്റെടുക്കുകയും ചെയ്തു.
സൈനികഭരണത്തിനു ശേഷം 1973-ൽ നടന്ന തിരഞ്ഞെടുപ്പിൽ ദെമിറേലിന്റെ ജസ്റ്റിസ് പാർട്ടി രണ്ടാമതായി.
എർബകാന്റെ എൻ.എസ്.പിയുടെ പിന്തുണയിൽ ആർ.പി.പിയിലെ ബുലന്റ് എജവിത്താണ് ആദ്യം പ്രധാനമന്ത്രിയായത്.
എന്നാൽ ഈ കൂട്ടുകെട്ട് പിളരുകയും എൻ.എസ്.പി.യുമായി ചേർന്ന് ജസ്റ്റിസ് പാർട്ടി അധികാരം പങ്കിടുകയും 1975-ൽ ദെമിറേൽ രണ്ടാംവട്ടം പ്രധാനമന്ത്രിയാകുകയും ചെയ്തു.
1975-നും 1980-നുമിടക്കുള്ള കാലഘട്ടത്തിൽ മൂന്നു കൂട്ടുകക്ഷിസർക്കാരുകൾ‌ ദെമിറേലിന്റെ നേതൃത്വത്തിൽ ചെറിയ കാലയളവുകളിൽ ഭരണത്തിലിരുന്നു.
1980 സെപ്റ്റംബർ 12-ന് ദെമിറേലിനെ പുറത്താക്കി ജനറൽ കെനാൻ എവ്രാന്റെ നേതൃത്വത്തിൽ സൈന്യം അധികാരമേറ്റെടുത്തു.
മറ്റു പല രാഷ്ട്രീയനേതാക്കളെയുമെന്നപോലെ ദെമിറേൽ തടവിലാകുകയും അദ്ദേഹത്തിന്റെ ജസ്റ്റിസ് പാർട്ടി നിരോധിക്കപ്പെടുകയും ചെയ്തു.
ദെമിറേലിന് 10 വർഷക്കാലം രാഷ്ട്രീയപ്രവർത്തനത്തിൽ നിന്നും വിലക്കും ഏർപ്പെടുത്തി.
1983-ൽ സൈനികഭരണം അവസാനിച്ചതിനെത്തുടർന്ന് ദെമിറേൽ ട്രൂ പാത്ത് പാർട്ടി എന്ന പുതിയ രാഷ്ട്രീയകക്ഷി രൂപീകരിച്ചു.
1986-ൽ രാഷ്ട്രീയപ്രവർത്തനത്തിൽ നിന്നുള്ള വിലക്ക് ഒഴിവാക്കിയതിനെത്തുടർന്ന് ദെമിറേൽ ട്രൂ പാത്ത് പാർട്ടിയുടെ അദ്ധ്യക്ഷനായി.
1987 നവംബറീൽ ഇസ്പാർട്ടയിൽ നിന്നും പാർലമെന്റംഗമായും തിരഞ്ഞെടുക്കപ്പെട്ടു.
1980 മുതൽ 86 വരെയുള്ള ദെമിറേലിന്റെ നിർജ്ജീവകാലത്ത്, അദ്ദേഹത്തിന്റെ കീഴിൽ ഉദ്യോഗസ്ഥനായിരുന്ന തുർഗുത് ഓസലും, അദ്ദേഹം രൂപീകരിച്ച മദർലാൻഡ് കക്ഷിയുമായിരുന്നു തുർക്കിയിൽ അധികാരത്തിലേക്കെത്തിയത്.
1991-ൽ നടന്ന തിരഞ്ഞെടൂപ്പിൽ മദർലാൻഡ് കക്ഷിയെ പരാജയപ്പെടുത്തി ദെമിറേലിന്റെ ട്രൂ പാത്ത് പാർട്ടി മികച്ച പ്രകടനം കാഴ്ചവച്ചു.
റിപ്പബ്ലിക്കൻ പീപ്പിൾസ് പാർട്ടിയുടെ പിൻഗാമിയായിരുന്ന എർദൽ ഇനോനും നയിച്ചിരുന്ന സോഷ്യൽ ഡെമോക്രാറ്റിക് പോപ്പുലിസ്റ്റ് പാർട്ടിയുമായി ചേർന്ന് ദെമിറേൽ സർക്കാർ രൂപീകരിച്ചു.
1991 മുതൽ 93 വരെ പ്രധാനമന്ത്രിയായിരുന്ന അദ്ദേഹം, തുർഗുത് ഓസലിന്റെ മരണത്തെത്തുടർന്ന് 1993-ൽ പ്രസിഡണ്ടായി തിരഞ്ഞെടൂക്കപ്പെട്ടു.
സുലൈമാനിയ
സുലൈമാനിയ ( കുർദിഷ് : سلێمانی ; അറബി : السليمانية ‬ ), ഇറാൻ-ഇറാഖ് അതിർത്തിയിൽ നിന്ന് വളരെ അകലെയല്ലാത്ത ഇറാഖിലെ കുർദിസ്ഥാൻ മേഖലയുടെ കിഴക്കുഭാഗത്തായി സ്ഥിതിചെയ്യുന്ന ഒരു നഗരമാണ്.
വടക്കുകിഴക്ക് അസ്മർ (എസ്മർ), ഗോയ്‌ഷ (ഗോയ്‌ജെ), ഖൈവാൻ (ഖെയ്വാൻ) പർവതങ്ങൾ, തെക്ക് ബരാനൻ പർവതങ്ങൾ, പടിഞ്ഞാറ് തസ്‌ലൂജ കുന്നുകൾ എന്നിവയാൽ ഇത് വലയം ചെയ്യപ്പെട്ടിരിക്കുന്നു.
വളരെ ചൂടുള്ള വരണ്ട വേനൽക്കാലവും തണുത്ത ആർദ്ര ശൈത്യവുമുള്ള അർദ്ധ വരണ്ട കാലാവസ്ഥയാണ് നഗരത്തിൽ അനുഭവപ്പെടുന്നത്.